અમદાવાદ: મંગળવારે દક્ષિણ ગુજરાત અને સૌરાષ્ટ્રને ભારે વરસાદ ઘમરોળ્યું તો બીજી તરફ અમદાવાદ સહિત ઉત્તર ગુજરાતના મોટાભાગના વિસ્તારો કોરા રહ્યા. હવામાન વિભાગના જણાવ્યા પ્રમાણે, બે સિસ્ટમ સક્રિય થવાથી આગામી 4 દિવસમાં રાજ્યના લગભગ દરેક વિસ્તારમાં મેઘ મહેર થશે. સૌરાષ્ટ્ર અને દક્ષિણ ગુજરાતના અમુક વિસ્તારોમાં ભારેથી અતિભારે વરસાદની આગાહી હવામાન વિભાગે કરી છે. આગામી 4 દિવસમાં ઉત્તર ગુજરાત અને અમદાવાદમાં વરસાદ થશે (અનુસંધાન પાના નં.10) તેમ જયંત સરકારે જણાવ્યું. રાજ્ય સરકારે એનડીઆરએફ (નેશનલ ડિઝાસ્ટર રિસપોન્સ ફોર્સ)ની 15 ટીમ વાપી, વલસાડ, સુરત, બનાસકાંઠા, જામનગર, ગાંધીનગર, અમરેલી અને વડોદરામાં તૈનાત રાખી છે. રાજ્ય સરકાર તરફથી માહિતી આપવામાં આવી છે કે, આ ચોમાસા દરમિયાન વરસાદના કારણે 13 મોત થયા છે, જેમાંથી 11 મૃતકોના પરિવારને સહાય આપી દેવાઈ છે.